El centre ocupacional Socoltie inicia la seua cinquena setmana cultural i celebra el seu 40 aniversari
03 d’octubre 2022

![](/media/n4fmwl0b/c-y-mini-socoltie.jpg?width=850&height=566.9886363636364)

Este matí ha tingut lloc la jornada d'inauguració i jornada de portes obertes del centre ocupacional Socoltie amb motiu de la seua cinquena setmana cultural i el seu 40 aniversari. Durant la jornada s'ha mostrat als i les assistents les diferents instal·lacions del centre i els treballs artesanals que realitzen les i els usuaris de la cooperativa en els tallers.

![](/media/250c4d2b/c4-socoltie.jpg?width=358&height=239&mode=max)A l'acte d'inauguració ha assistit el regidor de Servicis Socials, Alejandro Sotoca, junt d'altres membres de la Corporació Municipal. Sotoca ha destacat que Socoltie fa «**un treball excepcional, donant cabuda a persones en risc d'exclusió, on fan una gran labor i on es pot veure els treballs que fan dia a dia en els seus tallers. La veritat és que són necessaris i és bo per al poble tindre estos centres ocupacionals**». La inauguració ha estat a càrrec de la directora de la cooperativa Socoltie, Maribel Rodrigo, i de la seua presidenta Cristina Vila.

El programa d'esta setmana conté dos exposicions: d'una banda, una fotogràfica i artística, ‘Otra visión’, amb la col·laboració de produccions visuals JM SL; i, d'altra banda, l'exposició de treballs realitzats en els tallers ocupacionals. A més, demà serà la visita al parc de Bombers de Sagunt, en la qual les i els usuaris de Socoltie veuran les instal·lacions i coneixeran les funcions dels bombers a través de les explicacions d'un dels seus membres.

![](/media/e3pfehlv/c1-socoltie.jpg?width=850&height=566.9886363636364)

D'altra banda, el dimecres tindrà lloc la jornada de difusió i comunicació amb la difusió del vídeo _Socoltie: Un espacio = y a la vez diferente_, en el Centre Cívic, i la presentació del llibre _La pandilla Súpercoopera_, elaborat pels xics i xiques del centre ocupacional Socoltie. També hi haurà una firma de llibres per part dels i les usuaris, i finalment, un menjar de pícnic als jardins del Centre Cívic.

![](/media/r22aywny/c3-socoltie.jpg?width=351&height=234&mode=max)La setmana cultural continuarà el dijous amb una jornada esportiva, on hi haurà una marxa popular pel barri Baladre, campionats de boccia i petanca, el campionat de básquet 3 vs 3, jocs de taula i una yincana de jocs populars com a carreres de sacs i jocs d'equilibri, entre altres.

Finalment, el divendres tindrà lloc la jornada de clausura, on hi haurà una visita de l'associació DogPoint, en la qual les i els usuaris coneixeran les funcions dels gossos d'assistència gràcies a una exhibició d'alguns d'ells. També hi haurà un taller de manualitats i un sopar de gala pel 40 aniversari.

![](/media/jiaeatj3/c5-socoltie.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/el-centre-ocupacional-socoltie-inicia-la-seua-cinquena-setmana-cultural-i-celebra-el-seu-40-aniversari/ "Facebook")
*   [](http://twitter.com/share?url=https://aytosagunto.es/va/actualitat/el-centre-ocupacional-socoltie-inicia-la-seua-cinquena-setmana-cultural-i-celebra-el-seu-40-aniversari/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-ocupacional-socoltie-inicia-la-seua-cinquena-setmana-cultural-i-celebra-el-seu-40-aniversari/ "Linked In")
*   [](mailto:?body=https://aytosagunto.es/va/actualitat/el-centre-ocupacional-socoltie-inicia-la-seua-cinquena-setmana-cultural-i-celebra-el-seu-40-aniversari/)